  Анжелика Тихонова корреспондент 2021-тӥ арын Эграысь 5 номеро школаын но Зураысь школаын «Точка роста» центръёс усьтозы. Тупатъян ужъёсты 1-тӥ пӧсьтолэзе кутскозы. Со сярысь элькун тӧролэн но кивалтэтлэн пресс-службазы ивортӥз. Выль дышетскон арлы мукет дышетсконниосын но дасяськон мынэ. Эграысь 4 номеро школаын ваньбурзэс выльдӥзы: информатикая кабинетэ мебель, ноутбукъёс, мультимедиа проектор басьтӥзы. Таяз арын школа коммерци луисьтэм огазеяськонъёслы Азьмуртлэн грантъёсъя фондэзлэн конкурсъёсаз ӵектосъёс дасяны соосты быдэстыны юрттӥз. Озьы, Эграысь ветеранъёслэн кенешенызы «Дедушки, бабушки, внуки онлайн» ӵектос гожтӥзы, нош Эграысь сӧсыръёслэн огазеяськонэнызы – «Скорая цифровая помощь» ӵектос. Чутырьысь школае компьютер техника басьтӥзы. Сыӵе луонлыксы Азьмуртлэн грантъёсъя фондэзлэн конкурсаз вормем «IT всем возрастам покорны» ӵектоссэс но ветеран огазеяськонэн валчеяськыса дасям но «Лучшие муниципальные проекты» элькун конкурсын вормем «Волонтёры Цифры» ӵектоссэс улонэ пыӵатэмзылы луыса кылдӥз. Лозаысь школаын «Образование» йӧскалык ӵектос улсын бызьылон дорожка, тэтчан гу но тренажёръёсын огъет пукто. Бачкейысь школаын 159 укноосты воштозы - соос «Моя инициатива» программаын вормизы но 1 миллион 450 сюрс манет басьтӥзы. Нош 7 номеро нылпи сад со программая ик 400 сюрс манет утӥз но солы луыса интерактивной ӝӧк, «Умный ребёнок» программаен логопедической синучкон но интерактивной песочница басьтӥз. Тодэ вайытом, Удмуртиысь кык коррекционной школаосты йӧскалык ӵектос улсын выльдозы. Тегъёс: Дышетон Эгра Удмуртия тупатъянужъёс  